***The Joshua Tree*** je piaty štúdiový album rockovej skupiny U2. Produkoval ho Daniel Lanois a Brian Eno, bol vydaný 9. marca 1987 pod značkou Island Records. V roku 2003 ho časopis *Rolling Stone* dal na 26. miesto rebríčka najlepších albumov všetkých čias.

Začali ho nahrávať v v júli 1986 v štúdiu Windmill Lane v Dubline. Je inšpirovaný americkým a írskym folklórom.

Jeho názov je odvodený od známej prírodnej rezervácie Joshua Tree National Park v USA.[chýba zdroj]
Bol ocenený dvomi Grammy za album roka a najlepší rockový počin roka. Autorom všetkých fotografií na obale alba i v jeho vnútri (otvárací obal na vinylových vydaniach) je dvorný fotograf skupiny Depeche Mode Anton Corbijn. Dosiaľ sa ho predalo viac ako 25 miliónov kopií. Nielen počtom predaných kusov, ale hlavne odbornou kritikou, je považovaný za zatiaľ ich najlepší štúdiový projekt.

Obsahový zámer projektu
-----------------------

Bolo by dosť jednoduché tvrdiť, že skutočným "guru" v pozadí tohoto projektu je iba frontman U2 Bono. O jeho prosociálnej angažovanosti nemožno pochybovať. Nie je iste náhodou, že k dotvoreniu nielen zvukovej atmosféry albumu bol prizvaný ambientný mág Brian Eno. A tvorcovia určite nenechali náhode ani jeho výtvarno-grafickú súčasť. Hudba i texty sú plné metafor a sú najčudesnejšie pokrútené, presne tak ako osamelý strom-legenda, rastúci v kamennej púšti amerického juhozápadu. Treba sa poriadne započúvať nielen do melódie piesní, adresných textov, ale aj celkovej podoby ich hudobnej i vokálnej interpretácie. Takto projekt naozaj oslovuje i provokuje širokospektrálne publikum. V tomto ohľade sa zámer všetkých zúčastnených naozaj podaril.

Zoznam skladieb
---------------

### LP verzia

Strana A
1. „Where The Streets Have No Name" – 5:35
2. „I Still Haven't Found What I'm Looking For" – 4:38
3. „With Or Without You" – 6:28
4. „Bullet The Blue Sky" – 4:32
5. „Running To Stand Still" – 4:20

Strana B
1. „Red Hill Mining Town" – 4:51
2. „In God's Country" – 3:37
3. „Trip Through Your Wires" – 3:32
4. „One Tree Hill" – 5:24
5. „Exit" – 4:14
6. „Mothers Of The Disappeared" – 5:14

* Poznámka: Autormi hudby všetkých skladieb sú členovia skupiny U2, autorom textov je spevák a člen skupiny U2 Bono.

Výroba
------

* Nahrávka: nahrávacie študio Windmill Lane Studios, Dublin, UK
* Produkcia: Brian Eno a Daniel Lanois
* Zvuková réžia: Dave Meegan a Pat McCarthy
* Zborový spev, klávesové nástroje, programovanie na Dx7: Brian Eno
* Zborový spev, tamburína, gitara, omnichord: Daniel Lanois
* Grafický návrh obalu: Steve Averill
* Fotografie na obale i vo vnútri: Anton Corbijn
* Venované pamiatke: Greg Carroll 1960 – 1986
* Poznámka: Greg Carroll, bol priateľom skupiny U2, osobne speváka Bona. Prvýkrát sa stretli v Aucklande počas Fire Tour v roku 1984. Stal sa ich veľmi blízkym priateľom, špeciálne speváka Bona. Pracoval tiež ako roadie pre skupinu. Tragicky zahynul v júli roku 1986. Bola to nehoda jeho motocykla v Dubline. Po pohrebe, Bono napísal text k piesni "One Tree Hill", ktorú venoval práve Carrollovi.

Zostava
-------

* Bono – sólový spev, ústna harmonika
* Adam Clayton – basová gitara
* Larry Mullen, Jr. – bicie nástroje, perkusné nástroje
* The Edge – elektrická gitara, klávesové nástroje, spev

Obal
----

Nie je veľa prípadov, kedy výborný hudobný počin s hodnotnými textami piesní dopĺňa tak pôsobivý obal ako je to v prípade projektu *The Joshua Tree*. Je to skutočné umelecké dielo, pod ktorým sú podpísaní Anton Corbijn svojimi jedinečnými fotografiami a Stele Averill grafický dizajnér, ktorý spolupracuje so skupinou od ich začiatkov.

Prednú stranu obalu tvori skupinová fotografia členov U2 na Zabriski Point v Death Valley, národnom parku v americkej Kalifornii. Podobné fotografie sa nachádzajú aj vo vnútri otváracej vinylovej verzie, na zadnej strane obalu, ako aj na špeciálnom širokouhlom posteri, ktorý tvorí jeho prílohu.

Dominujúcim prvkom, či motívom nie sú však zábery členov skupiny, ale osamotený strom, ktorých je v spomínanej prírodnej rezervácii naozaj málo, pretože väčšina z nich rastie v skupinkách. Autor fotografií musel naozaj takýto objekt dosť dlho hľadať. Jeho grafická podoba je vytlačená aj na okrúhlej etikete vinylového nosiča po jeho oboch stranách. Ústredná myšlienka "odcudzenia" je graficky zvýraznená čiernym podkladom, z ktorého vystupujú čiernobiele skupinové autoportréty.

### Verzie albumu

Album existuje na všetkých štandardných audio-nosičoch. V pôvodnej vinylovej verzii ako LP, audio-kazeta a samozrejme na CD-nosiči. Bol vydaný v Európe, Severnej i Južnej Amerike, v Ázii i v Austrálii. V roku 1987 ho vydalo vydavateľstvo Popron v bývalom Česko-Slovensku.

V roku 2007 pri príležitosti 20. výročia vydania pôvodného vinylového nosiča, bol vydaný Universal Music dvojCD-nosič ako The Joshua Tree (20th Anniversary Deluxe Edition). Okrem pôvodných nahrávok piesní obsahuje doposiaľ nevydané skladby, ktoré sa nachádzajú na druhom CD. Projekt má aj svoju DVD-verziu,

Referencie
----------

1. ↑  . Dostupné online.
2. ↑  . Dostupné online.
3. ↑  . Dostupné online.
4. ↑  . Dostupné online.
5. ↑  . Dostupné online.
6. ↑  . Dostupné online.
7. ↑  . Dostupné online.
8. ↑  . Dostupné online.
9. ↑  . Dostupné online.